## Odluka o usklađivanju mirovina individualnih poljoprivrednika od 1. siječnja 1991.

### NN 15/1991 (30.3.1991.), Odluka o usklađivanju mirovina individualnih poljoprivrednika od 1. siječnja 1991.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na osnovi članka 6. točke 10. Statuta Republičkog fonda mirovinskog
i invalidskog osiguranja individualnih poIjoprivrednika Hrvatske ("Narodne
novine", broj 58/90), Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 19. ožujka 1991, donosi

## ODLUKU

### o usklađivanju mirovina individualnih poljoprivrednika od 1. siječnja 1991.

1. Mirovine, korisnika mirovina, kojima godina 1990. nije posljednja
godina osiguranja, jer u toj godini nije ostvareno najmanje šest mjeseci
osiguranja, a koje su radi tekućeg usklađivanja prema planiranom rastu
nominalnih osobnih dohodaka u toj godini, povećane za 253,4%, povećavaju
se radi usklađivanja s nominalnim porastom osobnih dohodaka svih radnika
zaposlenih na području Hrvatske u godini 1990. još za 64,5%. Ovo povećanje
pripada počevši od 1. siječnja 1991.

2. Kao osnovica za povećanje mirovine prema točki 1. ove odluke uzima
se svota mirovine koja je korisniku pripadala na dan 31. prosinca 1990.

3. Radi tekućeg usklađivanja prema rastu nominalnih osobnih dohodaka
svih radnika zaposlenih na području Republike Hrvatske u godini 1991, mirovine
korisnika mirovina koje su povećane prema točki 1. ove odluke povećavaju
se još za 44,9%. Ovo povećanje pripada počevši od 1. siječnja 1991.

4. Kao osnovica za povećanje mirovine prema točki 3. ove odluke, uzima
se svota usklađene mirovine prema točki 1. ove odluke koja korisniku pripada
na dan 1. siječnja 1991.

5. Mirovine, korisnika mirovine, kojima kalendarska godina 1991. nije
posljednja godina osiguranja, jer u toj godini nije ostvareno najmanje
šest mjeseci osiguranja, povećavaju se radi tekućeg usklađivanja prema
rastu nominalnih osobnih dohodaka svih radnika zaposlenih na području Republike
Hrvatske u godini 1991. za 44,9%. Ovo povećanje pripada počevši od 1. siječnja
1991. odnosno od dana stjecanja prava, ako je pravo stečeno poslije navedenog
dana.

6. Mirovine, boraca narodnooslobodilačkog rata, prije 9. rujna 1943.
određene od zajamčene mirovinske osnovice za godinu 1991. povećavaju se
od 1. siječnja 1991. odnosno od dana ostvarivanja prava ako je mirovina
ostvarena nakon 1. siječnja 1991. za 44,9% radi tekućeg usklađivanja tijekom
godine prema rastu nominalnih osobnih dohodaka svih radnika zaposlenih
na području Republike Hrvatske u godini 1991.

7. Korisnicima razmjernog dijela mirovine, ostvarene primjenom međunarodnih
ugovora o socijalnom osiguranju, pripada razmjerni dio mirovine povećan
prema odredbama ove odluke.

8. Usklađivanje mirovina obavit će područne službe Republičkog fonda
mirovinskog i invalidskog osiguranja radnika Hrvatske - po službenoj dužnosti,
bez donošenja rješenja, a uz obračun isplaćenih svota mirovine povećanih
prema Odluci o privremenom usklađivanju mirovina od 1. siječnja 1991. ("Narodne
novine", broj 7/91).

9. Danom stupanja na snagu ove odluke, prestaje važiti Odluka o privremenom
usklađivanju mirovina od 1. siječnja 1991. ("Narodne novine",
broj 7/91).

10. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1991.

Klasa: 141-13/91-01/825

Urbroj: 343-99-02/1-91-1

Zagreb, 19. ožujka 1991.

Predsjednik Upravnog odbora Republičkog fonda

mirovinskog i invalidskog osiguranja individualnih poljoprivrednika
Hrvatske

**dr. Stjepan Blažinkov, v. r.**

Odluka, NN 15/1991-457